2024/03/26

Nafarroako Alderdi Popularrari atxikitako foru parlamentari Javier García Jiménez jaunak idatziz erantzuteko galdera egin du, 2024ko aurrekontuetan hiriarteko garraiorako egindako inbertsioari buruzkoa (11-24/PES-00117): Nafarroako Gobernuari nahikoa iruditzen zaio 2024ko aurrekontuetan hiriarteko garraiorako egindako inbertsioa? Hona hemen Nafarroako Gobernuko Lurralde Kohesiorako kontseilariak ematen duen informazioa:

Nafarroako Gobernuak bidaiarien garraio publikoari egindako zuzkidura nabarmen eskasa izan da historikoki. Horregatik, departamentu honek aurreko legegintzalditik lanean dihardu zuzkidura ekonomiko hori eta garraio zerbitzuak hobetzeko.

Honako hau da urteetan zehar Nafarroako hiriarteko garraio publikoan egindako inbertsioa, eta bertan adierazten da aurreko legegintzalditik oraingo Foru Gobernuak egindako gehikuntza:

|  |  |
| --- | --- |
|  | **HIRITARTEKO GARRAIOAREN ZENBATEKOA** |
| **2014** | 1415665,27 |
| **2015** | 1560346,15 |
| **2016** | 1506073,20 |
| **2017** | 1676798,39 |
| **2018** | 1.668.211,38 |
| **2019** | 2.104.585,90 |
| **2020** | 3.143.810,43 |
| **2021** | 3.822.149,52 |
| **2022** | 3.118.930,47 |
| **2023** | 4.938.665,71 |
| **GUZTIRA** | **24955236,42** |

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez. Horrez gain, datuak babesteko legedian ezarritakoarekin bat, Nafarroako Parlamentuko Erregelamenduaren 14. artikuluan jasotako xedeetarako soilik erabiltzen ahalko da emandako edukia, eta betebeharra egonen da Datu pertsonalak babesteari eta eskubide digitalak bermatzeari buruzko abenduaren 5eko 3/2018 Lege Organikoan ezarritakoari men egiteko.

Iruñean, 2024ko martxoaren 25ean

Lurralde Kohesiorako kontseilaria: Óscar Chivite Cornago